Държавен вестник, бр. 80, 2005 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  80
Чл. 29. (1) Въз основа на определения сре-
ден бонитет по чл. 28 се определят и допусти-
мите запаси на 100 ha, а въз основа на тях и
допустимите запаси на целия ловностопански
район и/или ловище.
(2) Допустимите запаси на 100 ha се опреде-
лят от посочените запаси в таблиците за всеки
вид дивеч в зависимост от бонитета чрез линей-
на интерполация.
 (3) Допустимите запаси на целия ловносто-
пански район или ловище се определят  въз
основа на големината на района или ловището
и допустимите запаси на 100 ha.
(4) Допустимите запаси на второстепенния
вид дивеч се определят в размер 50 % от опре-
делените в съответните бонитетни таблици.
Г л а в а  п е т а
БОНИТИРАНЕ НА МЕСТООБИТАНИЯТА,
ОПРЕДЕЛЯНЕ НА ДОПУСТИМИТЕ ЗАПА-
СИ И КОЕФИЦЕНТИТЕ НА ПРИРАСТ НА
ЕДРИЯ ДИВЕЧ
Чл. 30. (1) В зависимост от биологичните
изисквания на различните видове дивеч към
условията на средата общата площ на ловно-
стопанския район се разпределя по бонитети на
местообитанията.
(2) Допустимите запаси зависят от бонитета
на местообитанието и интензивността на лов-
ностопанските мероприятия.
(3) Бонитирането на местообитанията на
видове дивеч с локално разпространение се
извършва съгласно опитните резултати от Ле-
сотехническия университет, Института за гора-
та и Националното управление по горите, как-
то и на базата на световните достижения на лов-
ностопанската наука.
Раздел I
Благороден елен (Cervus Elaphus)
Чл. 31. (1) При благородния елен се бонити-
рат следните типове местообитания:
1. чисти и смесени дъбови гори върху богати
и свежи почви;
2. чисти и смесени дъбови гори върху сухи и
бедни почви;
3. долинни дъбрави;
4. чисти и смесени с други широколистни
букови гори;
5. високостъблени букови гори;
6. смесени иглолистно-широколистни гори
(буково-елови, буково-борови, буково-смърчо-
ви и други гори);
7. чисти и смесени иглолистни гори;
8. клекова зона и алпийски пасища;
9. маломерни горски комплекси сред земе-
делски площи.
(2) При благородния елен подлежат на бо-
нитиране местообитанията, в които има цело-
годишно благоприятни условия за стопанис-
ването му.
Чл. 32. Бонитетът на местообитанията на
благородния елен се определя въз основа на
таблицата, посочена в приложение № 2.
Чл. 33. Допустимите запаси на 100 ha площ
за благородния елен се определят въз основа на
таблицата, посочена в приложение № 3.
Чл. 34. Допустимите запаси за благородния
елен, определени въз основа на естествената
производителност на местообитанията, се ре-
дуцират при наличие на залесявания върху по-
големи площи или при наличие на интензивно
земеделие в ловностопанския район.
Раздел II
Елен лопатар (Dama dama)
Чл. 35. При елена лопатар се бонитират след-
ните типове местообитания:
1. дъбови гори върху богати и свежи почви
(свежи дъбрави);
2. дъбови гори върху бедни и сухи почви (сухи
дъбрави);
3. долинни дъбрави;
4. чисти и смесени букови гори до 1300 m. н.в.;
5. борова гора.
Чл. 36. Бонитетът на местообитанията на
елена лопатар се определя въз основа на табли-
цата, посочена в приложение № 4.
Чл. 37. Допустимите запаси на 100 ha площ
за елена лопатар се определят въз основа на
таблицата, посочена в приложение № 5.
Раздел III
Сърна (Capreolus capreolus)
Чл. 38. При сърната се бонитират следните
типове местообитания:
1. иглолистни местообитания:
а) сечища и несклопени горски култури;
б) склопени иглолистни култури и младиняци;
в) борови местообитания;
г) бялборови местообитания с ела и смърч;
д) смърчови местообитания;
е) мурови местообитания;
ж) редини с клек;
2. широколистни местообитания:
а) свежи дъбрави до 500 m. н.в. сред обработ-
ваеми площи;
б) сухи дъбрави до 1000—1100 m. н.в.;
в) средновъзрастни и зрели дъбови гори;
г) смесени широколистни гори;
д) широколистни сечища и възобновителни
участъци;
е) букови гори;
ж) смесени широколистно-иглолистни гори;
з) земеделски имоти с полезащитни пояси и
трайни убежища;
и) открити местообитания в Североизточна
България.
Чл. 39. Бонитетът на местообитанията на
сърната се определя въз основа на таблицата,
посочена в приложение № 6.
Чл. 40. Допустимите запаси на 100 ha площ
за сърната се определят въз основа на таблица-
та, посочена в приложение № 7.